༄༅། ། ཨོཾ་ རྨད་བྱུང་མཁྱེན་བརྩེ་ནུས་པའི་སྤྲིན་རུམ་ནས། ། དུས་ལས་ཡོལ་
མེད་འཕྲིན་ལས་གྲུ་ཆར་གྱིས། ། སྐྱེ་དགུའི་ཕན་བདེའི་ལོ་ཏོག་རྒྱས་མཛད་པ། །
སྐྱབས་མཆོག་རིགས་གསུམ་ལྷ་ཡིས་བཀྲ་ཤིས་སྩོལ། ། སྤྱན་རས་གཟིགས་དབང་རིག་
འཛིན་བརྒྱུད་པ་ཡི། ། བཀའ་སྲུང་འདས་དང་མ་འདས་སྲུང་མའི་ཚོགས། ། ཁྱད་
པར་གཉན་ཆེན་རྡོ་རྗེ་བདུད་འཇོམས་རྩལ། ། གནས་སྲུང་རིན་ཆེན་དྲག་རྩལ་སྟག་
- 135 -

བསང་མཆོད་ཀྱི་རིམ་པ་ཕྱོགས་བསྒྲིགས་སུ་བཀོད་པ།
གདོང་གཉན། ། བཙན་རྒོད་འབར་བ་གཟི་ལྡན་དྲག་པོ་དང༌། ། ལྷ་ཀླུའི་ལྕམ་གཅིག་
ཀླུ་མོ་དབང་ཆེན་སོགས། ། ཕྱོགས་འདིའི་ཡུལ་བདག་མཐུ་ཆེན་མ་ལུས་པ། ། དམ་
ཚིག་དབང་གིས་མ་ཐོགས་གནས་འདིར་གཤེགས། ། བདེ་སྟོང་ཏིང་འཛིན་སྒྱུ་འཕྲུལ་
རོལ་གར་ལས། ། མཁའ་ཁྱབ་འདོད་དགུའི་སྤྲིན་དུ་འཁྲིགས་པའི་ཚོགས། ། དབང་
དྲུག་ཡུལ་དུ་འཛད་མེད་འབྱུང་བ་ཡིས། ། ཚིམ་ཞིང་ཕུལ་བྱུང་བདེ་དགའ་རྒྱས་གྱུར་
ཅིག ། དཀར་དམར་གཏོར་ཚོགས་གསེར་སྐྱེམས་བདུད་རྩིའི་མཚོ། ། ལྷ་ཤིང་སྨན་
སྤོས་དུད་སྤྲིན་མཁའ་ལམ་ཁྱབ། ། སྣ་ཚོགས་སྲོག་ཆགས་དགོས་འདོད་གཏེར་བུམ་
སོགས། ། མཐའ་ཀླས་མཆོད་ཚོགས་རྒྱ་མཚོས་མཆོད་པར་བགྱི། ། བཞུགས་པའི་རྟེན་
འཛུགས་དགྱེས་པའི་དམ་རྫས་བཤམས། ། སྔོན་གྱི་དམ་བསྒྲགས་བརྣག་པའི་འཕྲིན་
ལས་འཆོལ། ། རྣལ་འབྱོར་འདོད་པའི་དངོས་གྲུབ་ཞུ་བྱེད་ན། ། མ་གཡེལ་འཕྲིན་
ལས་རྣམ་བཞི་སྒྲུབ་པར་མཛོད། ། ཐུགས་རྗེ་ཆེན་པོ་པདྨ་འབྱུང་གནས་ཞབས། །
རིག་འཛིན་གྲུབ་པའི་དབང་བོའི་བཀའ་དམ་བཞིན། ། ཡུལ་ཕྱོགས་བརྟན་གཡོ་ཡོངས་
ཀྱི་དགེ་མཚན་སྤེལ། ། ཡང་སྒོས་དགོན་གནས་འདུས་ཚོགས་སྲུང་ཞིང་སྐྱོབས། ། ནད་
གདོན་དགྲ་རྐུན་འབྱུང་བཞིའི་གནོད་པ་སོགས། ། རྐྱེན་ངན་བར་ཆད་མ་ལུས་ཐལ་
བར་རློག ། སྣོད་བཅུད་བདེ་སྐྱིད་ཆོས་འབྱོར་རྒྱས་པའི་མཚོར། ། ཁྲིམས་ལྡན་དགེ་
འདུན་པད་དཀཪ་འདབ་བརྒྱ་བཞད། ། ཆོས་སྤྱོད་སྦྲང་རྩིའི་བཅུད་བཟང་གོང་
འཕེལ་བས། ། ལུས་ཅན་བུང་བའི་ཉེར་འཚོར་གྲུབ་པར་མཛོད། ། ལོག་འཚོ་དང་
བྲལ་ཟས་ནོར་མཐུན་རྐྱེན་འཛོམས། ། སྣང་སྲིད་མི་དང་མི་མིན་དབང་དུ་འདུས། །
བསམ་སྦྱོར་ལོག་པའི་དཔུང་ཚོགས་གཞོམ་པ་སོགས། ། གང་འདོད་འཕྲིན་ལས་ཐོགས་
མེད་སྒྲུབ་པར་མཛོད། ། བླ་མ་མཆོག་གསུམ་ཆོས་སྲུང་རྒྱ་མཚོའི་མཐུ། ། ཡུལ་བདག་
མཐུ་སྟོབས་རྟེན་འབྲེལ་བདེན་པ་ཡིས། ། ཆོས་སྲིད་ཕུན་ཚོགས་བདེ་སྐྱིད་དབྱར་མཚོ་
བཞིན། ། གོང་ནས་གོང་དུ་འཕེལ་བའི་བཀྲ་ཤིས་ཤོག ། ཅེས་གཟའ་རུའི་ཁོག་གི་ཡུལ་ལྷ་སྤྱི་
ལ་བསང་མཆོད་འཕྲིན་ལས་ཡང་སྐྱོར་གྱི་ཚིགས་བཅད་འདི་ནི། དགོན་པའི་བླ་གྲྭ་འདུས་སྤྱི་ནས་
136

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ཐ ༽
བསྐུལ་ངོཪ། ༧ རོང་ཆེན་སྤྲུལ་མིང་བས་བྲིས་པ་ཛ་ཡནྟུ། །